153 
a szén előfordulása a doroghi, tokodi, sárisápi, mogyorósi 
és szarkási bányák által constatálva van, csaknem egy 
négyszögmértföldet foglal magában. A terület többi része, 
melyen a széntelepek előfordulását az észlelhető földtani 
viszonyok szerint a legnagyobb valószínűséggel föltehetni, 
legalább 12 □ mértföld. Ebből megítélhetni, milyen kime- 
ríthetlen kincset képeznek e terület széntelepei. — Hogy 
pedig a kérdéses terület széntelepei okszerűen és a termé¬ 
szet adta viszonyoknak teljes mértékben megfelelőleg kiak- 
náztathassanak, véleményem szerint múlhatlanúl szükséges, 
hogy a széntelepek fölkeresése és kiaknázása szabaddá té¬ 
tessék és az ottan jelenleg divatozó bérleti rendszer kellőleg 
módosíttassék. — Jelenleg t. i. a szénbányák kiaknázása 
aránylag rövid időre adatik át a vállalkozónak. Ennek termé¬ 
szetes következménye az, hogy a haszonbérlő csak azon bá¬ 
nyászati munkálatokat fogja keresztülvinni, melyek a szén¬ 
telepeknek a bérleti idő alatt lehetőleg legolcsóbb kiakná¬ 
zása tekintetéből szükségesek s kerülni fogja mindazon na- 
gyobbszerü és tetemes költségekbe kerülő munkálatokat, 
melyeknek haszna kivált az utána következő vállalkozóra 
háramlanék. Ennek pedig a jövőbeli bányamivelésre káros 
befolyást gyakorolnia kell, minthogy kétséget nem szen¬ 
ved, miszerint a későbbi bányamivelés, ha a kellő előmun¬ 
kálatok és föltárások annak idejében nem foganatosíttat¬ 
nak, sokkal nehezebb és aránytalanúl költségesebb lesz, 
mint ha a szükséges föltárások és előmunkálatok a szénte¬ 
lepek szabályos kiaknázásával folyton lépést tartottak 
volna. A jelentékeny kár, mely ez által kivált a bányatulaj¬ 
donosokra előreláthatólag háramlani fog, nézetem szerint 
csak egy oly bérleti rendszer alkalmazása mellett hárítható 
el, mely a bányák kiaknázását örök, vagy pedig igen hosszú 
időre adja át a vállalkozónak, minthogy akkor saját érdeke 
fogja indítani a vállalkozót a fentebbi munkálatok folyto¬ 
nos megtételére. — Az esztergomi szénbányászat hatalmas 
lendületet fogna nyerni, ha a magas kormány által előké¬ 
szített új bányatörvényjavaslat azon czikke, melyben a kő¬ 
szén fölkeresése és kiaknázása nemzetgazdászati tekinte¬ 
téből szabaddá tétetik, törvénnyé emeltetnék. — E terület 
legnagyobb részében t. i. mint már említettem, okszerű 
szénkutatások mindeddig nem történtek még. Az illető 
kutatások okszerű keresztülvitelére pedig igen tetemes 
pénzösszegek múlhatlanúl szükségesek, minthogy a terü¬ 
let földtani szerkezeténél fogva sok helyen a széntele¬ 
pek csak tetemes mélységben érhetők el; ennélfogva a 
földbirtokosoktól nem várható, hogy olyan vállalatokba bo- 
